<classify> Hatua hiyo imefikiwa baada ya Shilole kucheza uchi jukwaani kwenye ziara ya kimuziki aliyoifanya Ubelgiji Mei mwaka huu, na picha kusambaa kwenye mitandao ya kijamii.Katika barua ya BASATA iliyosainiwa na Katibu wake Mtendaji, Geofrey Mngereza inasema Mei 9, 2015 ukiwa katika onesho lako la muziki Ubelgiji ulicheza uchi mbele ya hadhira ya wapenda sanaa za Tanzania hivyo kudhalilisha utu wako na jamii ya kitanzania kimaadili.Mngereza alisema BASATA ilimpa nafasi ya kutoa maelezo kwanini asichukuliwe hatua za kinidhamu kwa tabia hiyo lakini alikaidi kutoa maelezo hivyo imejiridhisha kuwa umekiuka maadili ya kazi za sanaa kwa makusudi na amekiuka sheria, kanuni na taratibu za uendeshaji sanaa.Pia iliendelea kusema kuwa: BASATA Oktoba 2013, ilikuonya na ukakiri kwa kuomba msamaha tabia yako ya kucheza bila kuzingatia maadili unapokuwa jukwaani.Mngereza alisema Shilole amekiuka kifungu cha sheria ibara ya 30 2b ya katiba ya Jamhuri ya Muungano wa Tanzania ya mwaka 1977 kwa kuvunja maadili ya jamii ya Mtanzania pia amekiuka sheria Namba. 23 ya mwaka 1984 ya BASATA kifungu cha 4 i kinacholipa baraza wajibu wa kusimamia kazi zote za sanaa na kanuni ya 2620 b ya kanuni za baraza G.N 322 za Octoba 21, 2005 kwa kucheza uchi mbele ya hadhira.Baraza limekusimamisha kujishughulisha na kazi za sanaa nchini na nje ya nchi kwa mwaka mmoja, kufanya kinyume na hayo kutasababisha kupewa adhabu zaidi pamoja na yeyote utakayeshirikiana naye kuanzia Julai 24, 2015 hadi pale itakavyoamuliwa vinginevyo.  <topic>: MICHEZO 